CELEX: 32021D1845
Language: hu
Date: 2021-10-20 00:00:00
Title: A Bizottság (EU) 2021/1845 határozata (2021. október 20.) az (EU) 2017/175 határozatnak a turisztikai szálláshelyekre vonatkozó ökocímke-kritériumok, valamint a kapcsolódó értékelési és ellenőrzési követelmények érvényessége tekintetében történő módosításáról (az értesítés a C(2021) 7427. számú dokumentummal történt) (EGT-vonatkozású szöveg)

2021.10.22.   
               
               
                  HU
               
               
                  Az Európai Unió Hivatalos Lapja
               
               
                  L 376/1
               
            
         A BIZOTTSÁG (EU) 2021/1845 HATÁROZATA
         (2021. október 20.)
         az (EU) 2017/175 határozatnak a turisztikai szálláshelyekre vonatkozó ökocímke-kritériumok, valamint a kapcsolódó értékelési és ellenőrzési követelmények érvényessége tekintetében történő módosításáról
         
            
               (az értesítés a C(2021) 7427. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
         az Európai Unió ökocímkézésért felelős bizottságával folytatott konzultációt követően,
         mivel:
         
                     (1)
                  
                  
                     A 66/2010/EK rendelet értelmében uniós ökocímkét olyan termékek kaphatnak, amelyek teljes életciklusukat tekintve csak kismértékben károsítják a környezetet. Az egyes termékcsoportokra vonatkozóan egyedi ökocímke-kritériumokat kell megállapítani.
                  
               
                     (2)
                  
                  
                     A Bizottság az (EU) 2017/175 határozattal (2) megállapította a „turisztikai szálláshely” termékcsoportra vonatkozó uniós ökocímke-kritériumokat. E kritériumok és a kapcsolódó értékelési és ellenőrzési követelmények érvényessége 2022. január 26-án lejár.
                  
               
                     (3)
                  
                  
                     Az uniós ökocímkével kapcsolatos célravezetőségi vizsgálat 2017. június 30-i következtetéseivel (3) összhangban a Bizottság és az ökocímkézésért felelős uniós bizottság értékelte és megerősítette a „turisztikai szálláshely” termékcsoport relevanciáját, valamint az arra vonatkozó hatályos ökocímke-kritériumok és a kapcsolódó értékelési és ellenőrzési követelmények relevanciáját és megfelelőségét.
                  
               
                     (4)
                  
                  
                     Ezenfelül az uniós ökocímkével kapcsolatos célravezetőségi vizsgálat 2017. június 30-i következtetéseivel összhangban a Bizottság és az ökocímkézésért felelős uniós bizottság prioritásnak tekinti olyan intézkedések végrehajtását, amelyek alkalmasak e termékcsoportban az uniós ökocímke használatának ösztönzésére, különösen a gazdasághelyreállítás fenntarthatóságának hasznos eszközeként.
                  
               
                     (5)
                  
                  
                     Ezért helyénvaló meghosszabbítani az (EU) 2017/175 határozatban megállapított uniós ökocímke-kritériumok és kapcsolódó értékelési és ellenőrzési követelmények érvényességét annak érdekében, hogy a Bizottság ezt a termékcsoportot az ágazat helyreállása után vizsgálhassa újra.
                  
               
                     (6)
                  
                  
                     A meghosszabbított időszaknak lehetővé kell tennie a teljes felülvizsgálati eljárás elvégzését, valamint egyértelmű perspektívát és piaci stabilitást kell biztosítania a jelenlegi és jövőbeni jogosultak számára, megőrizve az érintett termékek esetében az uniós ökocímkével járó előnyöket.
                  
               
                     (7)
                  
                  
                     Az (EU) 2017/175 határozatot ezért ennek megfelelően módosítani kell.
                  
               
                     (8)
                  
                  
                     Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2017/175 határozat 6. cikkének helyébe a következő szöveg lép:
            
               
                  „6. cikk
                  A »turisztikai szálláshely« termékcsoportra vonatkozó uniós ökocímke-kritériumok, valamint a kapcsolódó értékelési és ellenőrzési követelmények 2025. június 30-ig maradnak érvényben.”
               
            
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2021. október 20-án.
            
               
                  a Bizottság részéről
               
               Virginijus SINKEVIČIUS
               
                  a Bizottság tagja
               
            
         
         
            (1)  HL L 27., 2010.1.30., 1. o.
         
         
            (2)  A Bizottság (EU) 2017/175 határozata (2017. január 25.) a turisztikai szálláshelyek uniós ökocímkéjének odaítélésére vonatkozó kritériumok megállapításáról (HL L 28., 2017.2.2., 9. o.).
         
            (3)  A Bizottság jelentése az Európai Parlamentnek és a Tanácsnak a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételéről szóló, 2009. november 25-i 1221/2009/EK európai parlamenti és tanácsi rendelet és az uniós ökocímkéről szóló, 2009. november 25-i 66/2010/EK európai parlamenti és tanácsi rendelet végrehajtásának felülvizsgálatáról (COM(2017) 355 final).